Aanvalle op polisiebeamptes veroordeelArgieffoto: SAPD “Die feit dat ons lede aan diens aangeval word, dien as ŉ herinnering aan die uitdagings wat ons beamptes daagliks moet trotseer om seker te maak Suid-Afrikaners voel veilig.” Phahlane het gesê hulle sal seker maak diegene wat polisiebeamptes aanval of vermoor, word swaar gestraf. Kol. Athlenda Mathe, Phahlane se woordvoerder, het gesê ŉ polisiebeampte is Dinsdag in Kliptown, Soweto, dood toe hy en ŉ kollega aangeval is terwyl op patrollie was. “Sy kollega ontvang berading. Albei beamptes se dienspistole is tydens die voorval gesteel.” ŉ Polisiebeampte en ŉ metropolisiebeampte is Maandag in Johannesburg gewond tydens ŉ skietgeveg tussen verdagtes en die polisie. Mathe het gesê 79 polisiebeamptes is in die 2015/16-boekjaar dood en 40 van hulle is dood terwyl hulle aan diens was. Tydens die 2016/17-boekjaar, wat binnekort tot ŉ einde kom, is 57 polisiebeamptes reeds dood, waarvan 31 vermoor is terwyl hulle aan diens was.